ang kasaysayan ng sangsinukob ay boong linaw na inauulat ang katotohanan na, kapag ang isang bayang nasasakupan ay natutong humingi ng kalayaan at pagsasarili, kapag ang bayang iyan ay napatunayan sa gawa ang karapatan niya sa minimithing mga biyaya, ang bayang iyan madali malaon, sa pamamagitan ng kapayapaan ng paghihimagsik, ay pilit na kakamtan ang kanyang nilalayon. may nagsasabing nagkakailangan muli ng isang paghihimagsik sa pilipinas, upang matamo ang pagsasariling pinipita. hindi ako sang ayon sa gayong madugong paghahaka. hindi nararapat, hindi napapanahon, ni hindi kailangan ang isang paghihimagsik. ang patalim ay dapat lamang hawakan kapag napadiwara na ang kahulihulihang patak ng pag asa sa mapayapa at makatwirang pamamanhik sa bayang nakasasakop. ang pilipinas ay may pag asa pa. ako'nananalig na may isang dakilang amerika na, sapagka'may puri at dangal ay di papayag magpakailan man na siya'sumpa sumpain ng isang bayang inamis, at tawag tawaging magdaraya! magnanakaw!.